Document ID: /fineweb-2-swissfilter-quality_10-filterrobots/filtered/01358.jsonl.gz/2

Tegnap, 2019.04.10-én a Lausanne-i szövetségi bíróság megsemmisítette a 2016. februárjában tartott népszavazás eredményét. Akkor arról szavaztak a svájci választópolgárok, hogy fennmaradjon-e a jelenlegi helyzet, amelyben a házaspárok többet adóznak mint az össze nem házasodott párok. A választópolgárok akkor kis többséggel leszavazták a CVP kezdeményezését.
A CVP panasszal élt, mert a szövetségi kormány (Bundesrat) nem megfelelô számokat adott meg a népszavazás információs kampányában. 80 ezer jól keresô párról írtak, pedig a nyugdíjas párokat is beleszámítva akár másfél millió polgárt is érinthet a probléma. Más források szerint 454 ezer házaspárt érinti a probléma.
Jelenleg még nem világos, hogy mi lesz a következô lépés. A szövetségi kormány dolgozik egy tervezeten, amiben egy törvénnyel korrigálják az adóhátrányt. Újabb népszavazás is lehetséges, de ennek az esélyeit gyengíti, hogy a témát egyszerre szavazták meg az egy kérdéssel az egynemû párok jogairól. A második kérdést nem szeretnék feszegetni.
Tehát Svájc a legjobb úton halad abba az irányba, amikor a házaspárok nem lesznek hátrányosan megkülönböztetve. Jön most a Konkubinatstrafe, azaz az együttélô, de össze nem házasodott párok büntetése? Majd kiderül.
Mindenesetre érdemes tudni, hogy rengeteg a válás nyugdíj elôtt álló pároknál, mert egy nyugdíjas pár jóval kevesebb nyugdíjat kap együtt, mint külön-külön kapna.